OpenLLM-France/wikimedia huggingface dataset:
# Labeo lineatus

Labeo lineatus és una espècie de peix cipriniforme de la família dels ciprínids.

## Morfologia

Els mascles poden assolir els 78 cm de longitud total.

## Distribució geogràfica

Es troba a Àfrica: riu Congo i els Grans Llacs d'Àfrica (Llac Kivu, Tanganyika, Möero, Bangwelo, etc.).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Leopold Andrian

Leopold Freiherr von Andrian zu Werburg (Berlín, 9 de maig de 1875-Friburg, 19 de novembre de 1951) era un escriptor membre del cercle «Jove Viena», la seva obra més coneguda és Der Garten der Erkenntnis. En acabar la Primera Guerra Mundial, Andrian fou el primer director de l'òpera de Viena, però deixà l'òpera després de l'abdicació de l'emperador d'Àustria. Entre les dues guerres, Andrian evolucionà a una mentalitat més cristiana i conservadora i s'exilià al Brasil durant la Segona Guerra Mundial. Volia ser enterrat en els Alps austríacs, on passà els moments més feliços de la seva joventut. Andrian va tenir moltíssima correspondència amb el dramaturg austríac Hugo von Hofmannsthal, que li tenia molt afecte.

## Obres

* Der Garten der Erkenntnis. Erzählung. Schmidt-Dengler, Graz, 1895
* Gedichte. De Zilverdistel, Haarlem, 1913
* Das Fest der Jugend. Des Gartens der Erkenntnis erster Teil und die Jugendgedichte. Fischer, Berlin, 1919
* Die Ständeordnung des Alls. Rationales Weltbild eines katholischen Dichters. Kösel & Pustet, München, 1930
* Österreich im Prisma der Idee. Katechismus der Führenden. Schmidt-Dengler, Graz, 1937
* Das Fest der Jugend. Die Jugendgedichte und ein Sonett. Schmidt-Dengler, Graz, 1948
* Leopold Andrian und die Blätter für die Kunst. Gedichte, Briefwechsel mit Stefan George und anderes. Mit einer Einleitung hrsg. von Walter H. Perl. Hauswedell, Hamburg, 1960
* Frühe Gedichte. Hrsg. von Walter H. Perl. Hauswedell, Hamburg, 1972
* Fragmente aus "Erwin und Elmire". Mit einer Einleitung und Kommentar hrsg. von Joëlle Stoupy. Castrum-Peregrini, Amsterdam, 1993
* Der Garten der Erkenntnis und andere Dichtungen. Mit einem Nachwort hrsg. von Dieter Sudhoff. Igel, Oldenburg, 2003

## Enllaços externs

* Biografia Arxivat 2007-09-27 a Wayback Machine. (alemany)
# Leonid Kolésnikov

Leonid Kolésnikov (Taixkent, 27 d'abril de 1937 - Moscou, 17 de novembre de 2010) fou un nedador uzbek, especialista en braça, que va competir sota bandera de la Unió Soviètica, durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar dues proves del programa de natació. Fou cinquè en els 4×100 metres estils, mentre abandonà en els 400 metres lliures.
En el seu palmarès destaquen una medalla d'or en els 200 metres braça i una de bronze en els 4×100 metres estils del Campionat d'Europa de natació de 1958 i 1962 respectivament. El 1961 va establir el rècord mundial dels 100 metres braça. Entre 1958 i 1961 va establir sis rècords d'Europa: tres en els 200 metres braça i tres en els 4×100 metres estils. Es proclamà campió de la URSS dels 200 metres braça el 1958 i 1961 i dels 100 braça i els 4x100 estils el 1960 i 1961.

## Referències

* ↑ Ушел из жизни Л.Н. Колесников Arxivat 2016-05-08 a Wayback Machine.. russwimming.ru, 19 novembre 2010
* 1 2 «Olympedia – Leonid Kolesnikov». [Consulta: 4 juliol 2021].
* ↑ «European Swimming Championships (Men)». [Consulta: 20 juliol 2020].
* ↑ Record history World records men (50m) Arxivat 2006-11-27 a Wayback Machine.. swim-city.com
* ↑ «КОЛЕСНИКОВ Леонид Николаевич | Российские спортсмены и специалисты | Спортивная Россия» (en rus). [Consulta: 4 juliol 2021].
# Las Canteras

Las Canteras és un barri de l'est de Montevideo, Uruguai. Limita amb Malvín Norte a l'oest, Maroñas / Parque Guaraní al nord-oest, Bañados de Carrasco al nord i nord-est, Carrasco Norte a l'est, Punta Gorda al sud-est i Malvín al sud.

## Enllaços externs

* Google Maps: Las Canteras, Montevideo
# Menòdot de Samos

Menòdot de Samos (en llatí Menodotus, en grec antic Μενόδοτος "Menódotos") fou un historiador grec nascut a l'illa de Samos.
Segons Ateneu de Naucratis, va ser l'autor de com a mínim dues obres relacionades amb la història de la seva illa natal, que porten els títols de: Τῶν κατὰ Σάμον ἐνδόξων ἀναγραφαφή ανδ i Περὶ τῶν καρὰ το ἱερὸν τῆς ΣαμίαςἭρας. La seva època és desconeguda.

## Referències

* ↑ 1.Menodotus of Samos a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1042
# Valle-d'Orezza

Valle-d'Orezza (en cors E Valle d'Orezza ) és un municipi francès, situat a la regió de Còrsega, al departament d'Alta Còrsega. L'any 1999 tenia 49 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 53 | 91 | 71 | 65 | 50 | 49 |

## Administració

Llista d'alcaldes :
| Període | Identitat | Partit | Qualitat |
| 2008- | Michel Sorbara | | |
# Gens Letòria

La gens Letòria (llatí: Laetoria gens) va ser una gens romana d'origen plebeu. Cap dels seus membres no va arribar mai al consolat, però n'hi va haver que assoliren magistratures inferiors.
Entre els personatges de la família destaquen:
* Marc Letori, primer magistrat plebeu el 495 aC
* Gai Letori, tribú de la plebs el 471 aC
* Marc Letori Mergus, tribú militar cap al 290 aC
* Marc Letori Plancià, magister equitum el 257 aC
* Gai Letori, pretor el 210 aC
* Luci Letori, edil plebeu el 202 aC
* Gneu Letori, llegat el 200 aC
* Letori, amic de Gai Semproni Grac
* Marc Letori, senador romà exiliat en temps de Sul·la

## Referències

* ↑ Alberich, Joan; André, Avel·lí; Blay, Maite; Borràs, Joana; Romero, Carmen. Diccionari Llatí-Català de noms propis. Barcelona: Columna, 1994, p. 100.
* ↑ Smith, William. Dictionary of Greek and Roman Biography and Mythology. Volum II. Boston: Little, Brown & Comp., 1867, p. 709.
# Sant Miquel de Cladells

Sant Miquel de Cladells és una església romànica del municipi de Santa Coloma de Farners (Selva) inclosa en l'Inventari del Patrimoni Arquitectònic de Catalunya. Dona nom a una entitat de població del municipi de Santa Coloma de Farners, que en el cens de 2006 tenia 24 habitants, anomenada Cladells.

## Descripció

L'església és d'una sola nau trapezial, de deu metres de llarg per quatre d'amplada, amb els murs longitudinals paral·lels, mentre que l'absis i el de ponent estan esbiaixats. La nau està coberta per una volta de canó apuntada. L'absis és semicircular i amb volta de quart d'esfera, té adossat el campanar de planta quadrada i l'accés per una escala de cargol de pedra. Pel costat sud hi ha l'obertura a un cos afegit que fa la funció de sagristia. La nau i l'absis s'uneixen amb un arc presbiterial trencat amb unes impostes arrodonides. A cada lateral de la nau s'obre una capella amb arc de mig punt i finestra de doble esqueixada. La de la dreta té volta de canó i guarda una gran pica baptismal de granit, i la de l'esquerra és de volta de creueria amb clau de volta.
A l'exterior, l'absis, de carreus força regulars, presenta un fris en el ràfec que té nou grups de dues o tres semiesferes amb una creu marcada que els divideix en quatre porcions iguals. El campanar quadrat té quatre finestres de mig punt i està coronat per una coberta piramidal. Adossat al campanar hi ha una estructura semicircular. La porta d'entrada original es manté al costat de migdia i està formada per dos arcs de mig punt en gradació, amb unes impostes decorades amb un xamfrà. Enfront s'obre el cementiri amb tancament de mur de pedra que arriba fins a l'absis. Tot el conjunt ha estat restaurat. Als peus de l'edifici hi ha la rectoria de datació posterior.

## Història

L'any 950 en la consagració de Santa Coloma pel bisbe de Girona Gotmar s'esmenta l'església de Sant Miquel Arcàngel situada en la vall depenent de Santa Coloma. Aquest document indica que es concedeix l'església a Giscafred, fill d'Ennec. El 1362 apareix una església parroquial amb el nom de Sancti Michaele de Claudellis. A principis del segle xviii sembla que estava en bones condicions. L'any 1755 el Consell General actualitzà el repartiment de blat dels diferents masos. Durant la Guerra del Francès el temple fou saquejat i es van destruir els altars majors, del Roser i de Sant Llorenç. El 1828 ja hi ha un nou altar major i un altre dedicat a la Verge dels Dolors.
La rectoria, força posterior, va ser convertida durant uns anys en hostal i actualment s'utilitza com a casa de colònies.

## Referències

* 1 2 3 4 5 «Església de Sant Miquel de Cladells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].

## Enllaços externs

* «Sant Miquel de Cladells». Patrimoni de la Selva. Consell Comarcal de la Selva.
# Mount Olivet

Mount Olivet és una població dels Estats Units a l'estat de Kentucky. Segons el cens del 2000 tenia 289 habitants.

## Demografia

Segons el cens del 2000, Mount Olivet tenia 289 habitants, 130 habitatges, i 73 famílies. La densitat de població era de 293,6 habitants/km².
Dels 130 habitatges en un 28,5% hi vivien nens de menys de 18 anys, en un 33,1% hi vivien parelles casades, en un 16,2% dones solteres, i en un 43,8% no eren unitats familiars. En el 38,5% dels habitatges hi vivien persones soles el 21,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,88.
Per edats la població es repartia de la següent manera: un 26% tenia menys de 18 anys, un 8,3% entre 18 i 24, un 19,7% entre 25 i 44, un 25,3% de 45 a 60 i un 20,8% 65 anys o més.
L'edat mediana era de 40 anys. Per cada 100 dones de 18 o més anys hi havia 75,4 homes.
La renda mediana per habitatge era de 18.750 $ i la renda mediana per família de 25.625 $. Els homes tenien una renda mediana de 21.667 $ mentre que les dones 21.250 $. La renda per capita de la població era de 12.172 $. Entorn del 38,4% de les famílies i el 37,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Olivet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Mount Olivet». American Fact Finder. Oficina del Cens dels Estats Units, 12-01-2010.
# Monster Energy

Monster Energy és una beguda energètica que va ser llançada per Hansen Natural l'any 2002.
Es comercialitza i distribueix per Monster Beverage, abans Hansen Natural Corporation, una empresa de Corona, Califòrnia, i patrocina en diversos esdeveniments esportius. Hansen Natural Corporation ha anunciat un acord de distribució amb Anheuser-Busch als Estats Units i Grup Jumex a Mèxic. Recentment Hansen Natural Corporation ha anunciat un acord de distribució amb PepsiCo Canadà. Els contractes amb els distribuïdors existents van ser adquirits en aquests mercats. A Alemanya, Pepsi és el productor des del 2010. Es distribueix a Austràlia amb el nom de Schweppes per Coca-Cola Amatil, que és una beguda energètica exclusiva només a Austràlia i Nova Zelanda.

## Referències

* ↑ «Hansen Natural Corp. changes its name to Monster Beverage» (en anglès). LA Times, 05-01-2012. [Consulta: 19 novembre 2015].
* ↑ «Coca-Cola pays $2.2 billion for major stake in Monster Beverage» (en anglès). Reuters, 15-08-2014. Arxivat de l'original el 2015-09-27. [Consulta: 19 novembre 2015].
# Mona llanosa argentada

La mona llanosa argentada (Lagothrix lagotricha poeppigii), també coneguda com a mona llanosa de Poeppig, és una subespècie de la mona llanosa comuna. És originària de Sud-amèrica. Viu al Brasil, l'Equador i el Perú. El seu nom és un homenatge al zoòleg alemany Eduard Friedrich Poeppig.

## Referències

* ↑ Shanee, S.; Stevenson, P. R.; De la Torre, S.; Moscoso, P.; Ravetta, A. L.; Muniz, C. C. «Lagothrix lagothricha ssp. poeppigii» (en anglès). Llista Vermella d'Espècies Amenaçades de la UICN, 2021. DOI: 10.2305/IUCN.UK.2021-1.RLTS.T39927A192308336.en. [Consulta: 4 abril 2024].
# Mona llanosa grisa

La mona llanosa grisa (Lagothrix lagothricha cana) és una subespècie de la mona llanosa comuna. És originària de l'oest del Brasil (al sud del riu Amazones), l'est del Perú i el nord de Bolívia. Viu en diferents tipus de boscos, com ara selves pluvials i boscos de muntanya a altituds de fins a 2.500 msnm.

## Referències

* ↑ Cornejo, F. M.; Stevenson, P. R.; Wallace, R. B.; Ravetta, A. L.; Valença-Montenegro, M. M.; Rylands, A. B. «Lagothrix lagothricha ssp. cana» (en anglès). Llista Vermella d'Espècies Amenaçades de la UICN, 2021. DOI: 10.2305/IUCN.UK.2021-1.RLTS.T39962A192308612.en. [Consulta: 3 abril 2024].
# Mona la vampira

Mona la vampira (Mona the Vampire en anglès) és una sèrie de televisió d'animació infantil que es basa en el llibre infantil del mateix nom, escrit i il·lustrat per Sonia Holleyman, així com en una sèrie de novel·les il·lustrades per Holleyman i escrites per Hiawyn Oram. Es va estrenar originalment al Canadà a YTV el 13 de setembre de 1999, i més tard a França al canal France 3 el 30 d'octubre de 2000.
La sèrie es va estrenar en català l'1 de novembre de 2003 al K3.

## Argument

La sèrie tracta de les aventures d'una nena de deu anys que es diu Mona Parker (que es dona a si mateixa el sobrenom de 'Mona la vampira') i els seus dos millors amics, la Lily Duncan ('Princesa Gegant') i en Charley Bones ('Capità Zack'), que combaten contra forces sobrenaturals en cada episodi a la seva ciutat.

## Doblatge

| Personatge | Anglès | Català |
| Mona Parker | Emma Taylor-Isherwood | Marta Ullod |
| Charley Bones | Justin Bradley | Elisabet Bargalló |
| Lily Duncan | Carrie Finlay | Belén Roca |
| George Jamell II | Oliver Grainger | Lourdes López |
| Angela Smith | Tia Caroleo | Núria Domènech |
| Pare de la Mona | Marcel Jeannin | Jaume Villanueva |
| Mare de la Mona | Carole Jeghers | Núria Domènech |
| Oficial Halcroft | Gary Jewell | Josep Maria Ullod |
| Reverend Gregori | Louis Negin | Francesc Figuerola |

## Referències

* 1 2 «Mona the Vampire». Arxivat de l'original el 15 juny 2006. [Consulta: 6 desembre 2022].
* ↑ «About». Arxivat de l'original el 16 de maig 2022. [Consulta: 6 desembre 2022].
* ↑ «2003/10/29 - K3 - Mona, la vampira; Rovelló i Àngela Anaconda (promo Tots Sants)». [Consulta: 6 desembre 2022].
* ↑ «Programació 01-11-2003». La Vanguardia, 01-11-2003. [Consulta: 6 desembre 2022].
* 1 2 «Fitxa de doblatge Mona La Vampira». [Consulta: 6 desembre 2022].

## Enllaços externs

* Web oficial de Mona la Vampira a Internet Archive
# Molokai, la isla maldita

Molokai, la isla maldita és una pel·lícula espanyola de 1959, dirigida per Luis Lucia i interpretada per Javier Escrivá, Roberto Camardiel, Gérard Tichy, Marcela Yurfa, Nani Fernández, Ángel Aranda i María Arellano. En papers secundaris apareixien Lola Gaos i Luis Ciges. El guió va estar a càrrec de Luis Lucia i Jaime García-Herranz. La música va ser composta per Salvador Ruiz de Luna.
Es va rodar als palmerars d'Alacant.

## Tema

Desenvolupa un tema històric i religiós molt grat al cinema espanyol de la postguerra: la vida heroica de Sant Damià de Molokai amb els leprosos de l'illa de Molokaʻi (Regne de Hawaii) a la fi del segle xix.

## Premis
### Medalles del Cercle d'Escriptors Cinematogràfics

| Categoria | Pel·lícula | Resultat |
| Millor actor principal | Javier Escrivá | Guanyador |
| Millor guió | Jaime García-Herranz | Guanyador |
* El Sindicat Nacional de l'Espectacle li va concedir el premi a la millor pel·lícula i a Luis Lucia el de millor director.
* Javier Escrivá va obtenir el Fotogramas de Plata al millor intèrpret de cinema espanyol.

## Remakes

* En 1980 es va produir una pel·lícula sobre el pare Damián: Father Damien: The Leper Priest (1980). Va ser interpretat per l'actor Ken Howard (pel·lícula per a televisió).
* En 1999 es va produir una pel·lícula belga amb el mateix tema: Molokai: The Story of Father Damien, dirigida per Paul Cox i protagonitzada per David Wenham.
També en 1938 s'havia rodat un curtmetratge titulat The Great Heart de David Miller sobre el Pare Damián.

## Referències

* ↑ La siniestra historia de la isla de Hawái en la que eran confinados los enfermos de lepra, BBC News, 7 de setembre de 2016
* ↑ «Premios del CEC a la producción española de 1959». Círculo de Escritores Cinematográficos. Arxivat de l'original el 2018-02-12. [Consulta: 25 març 2016].

## Enllaços externs

* 50 Años del estreno de la película “Molokai” Arxivat 2021-05-15 a Wayback Machine.
# Molokova

Molokova (en rus: Молокова) és un poble de l'óblast de Sverdlovsk, a Rússia, segons el cens del 2010 tenia 5 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Premis Ondas 2014

Els Premis Ondas 2014 van ser la seixanta-unena edició dels Premis Ondas, van ser fallats el 6 de novembre de 2014. En aquesta edició es van premiar 25 programes i professionals.
La gala de lliurament de premis va tenir lloc el 25 de novembre de 2014 al Gran Teatre del Liceu de Barcelona, presentada per Macarena Berlín González i Jesús Gallego. Van actuar Joan Manuel Serrat, Silvia Pérez Cruz, el pianista Lang Lang, Spandau Ballet, Malú i Los del Río.

## Premis nacionals de televisió

* Millor programa d'entreteniment: Ilustres ignorantes (Canal+ 1).
* Millor programa d'actualitat: En portada (La 2).
* Millor presentador: Arturo Valls (Antena 3).
* Millor presentadora: Mamen Mendizábal (La Sexta).
* Millor sèrie espanyola: El Príncipe (Telecinco) i El tiempo entre costuras (Antena 3).
* Millor intèrpret masculí de ficció nacional: José Sacristán (Velvet, Antena 3).
* Millor intèrpret femení de ficció nacional: Adriana Ugarte (El tiempo entre costuras, Antena 3).
* Millor programa emès per cadenes no nacionals: Alguna pregunta més? (TV3).
* Menció especial del jurat: Servimedia, agència de la ONCE.

## Premis nacionals de ràdio

* Millor programa de ràdio: Todo por la radio (Cadena SER).
* Premi a la trajectòria professional: Toni Clapés (RAC 1).
* Millor cobertura informativa: Ponte... nas ondas! (Vàries emissores de Galícia i Portugal).
* Millor programa musical: Un lugar llamado mundo (Europa FM)
* Premi especial del jurat: Josep Maria Martí i Martí (Cadena SER).

## Premis nacionals de publicitat a ràdio

* Millor campanya de ràdio: Visionarios (Anunciant: Smart / Agència: Contrapunto BBDO).
* Millor agència de publicitat: Pingüino, Torreblanca & Partners.

## Premis Internacionals de ràdio

* Trata de personas. Mercaderes de la inocencia - Radio Rivadavia (Argentina).
* El Caire, 11 de febrer de 2011 - Rundfunk Berlin-Brandenburg (Alemanya).

## Premis Internacionals de televisió

* Festival de la Cançó d'Eurovisió 2014, Gran final - Danmarks Radio (Dinamarca) i Unió Europea de Radiodifusió.
* Cultural Shock Arxivat 2019-05-05 a Wayback Machine. - RAI (Itàlia).
* Premi a la trajectòria: Susana Giménez.
* Menció especial del jurat: Ochéntame otra vez - TVE (Espanya).

### Premi especial de la música

* Premi a la trajectòria: Joan Manuel Serrat.
* Premi a la trajectòria: Los del Río.
* Premi a l'artista de l'any: Malú.
* Millor espectacle musical: Primavera Sound.
* Menció especial del jurat: Lang Lang.

## Referències

* ↑ Los Ondas premian el humor ácido, El País, 6 de novembre de 2014
* ↑ Los Premios Ondas 2014 reivindican el humor y la ficción de calidad, Cadena Ser, 25 de novembre de 2014
* ↑ Ponte nas Ondas!, Premio Ondas 2014, El Faro de Vigo, 7 de novembre de 2014

## Vegeu també

* Antena de Oro 2014
* Premis Iris 2014

## Enllaços externs

* Pàgina web oficial dels Premis Ondas Arxivat 2019-05-08 a Wayback Machine.
* Premios Ondas 2014: resumen de la gala. Cadena SER a Youtube
# Pont dels Tres Ulls (Sant Quirze Safaja)

El Pont dels Tres Ulls és un pont del terme municipal de Sant Quirze Safaja, a la comarca del Moianès.
Està situat a la part central del terme, al nord-est de la cruïlla entre les carreteres C-1413b i la BV-1341. El pont serveix perquè la primera d'aquestes dues carreteres passi per damunt del torrent Rovira. És al nord del Càmping L'Illa i del Revolt, a llevant dels Camps del Collell i a ponent de la Solella de la Casanova.
El seu nom és de caràcter descriptiu, atès que permet el pas del torrent per sota de la carretera mitjançant tres ulls.

## Enllaços externs

* El Pont dels Tres Ulls en el seu entorn, a l'Institut Cartogràfic de Catalunya